Según el Corán Mahoma yera analfabetu (ummi), fechu que la tradición musulmana considera una prueba qu'autentifica'l Corán (Al-Qur'ān), llibru sagráu de los musulmanes, como portador de la verdá revelada. Durante la so vida, Mahoma confió la conservación de la palabra de Dios (Allah), tresmitida por Gabriel (Yibril) a los hafiz, quienes memorizábenla recitándola incansablemente. A la muerte del profeta, sos sucesores vieron la necesidá de plasmar les sos palabres por escritu, pola importancia de conservar el mensaxe orixinal en toda la so pureza, ensin el menor cambéu nin de fondu nin de forma. Pa ello emplegaron materiales como les escápules de camellu, sobre les que grababen los versículos del Corán.